94.10 ORDNIJIET PERMANENTI TAL-BORD KONSULTATTIV U EŻEKUTTIV L-AVVIŻ LEGALI 95 ta’ l-1959. L-AVVIŻ LEGALI 95 ta’ l-1959. 1. It-titolu ta’ dawn r-regoli huwa Ordnijiet Permanenti tal-Bord Konsultattiv u Eżekuttiv. 2. Aġenda. (1) L-aġenda għal kull laqgħa tal-Bord Konsultattiv u Eżekuttiv għandha tintbgħat lil kull membru mill-anqas ħamestijiem utili qabel id-data tal-laqgħa ħlief f’każijiet ta’ urġenza u għandha turi speċfikatament ix-xogħol li għandu jsir. Iżda, f’każijiet speċjali, tista’ tingħata s-sospensjoni tar-regolament għall-kunsiderazzjoni ta’ xi ħaġa urġenti li ma tkunx fl-aġenda, jekk ma jkun hemm ebda oġġezzjoni mnnxi membru preżenti. (2) Kull deċiżjoni fuq dak l-item li ma jkunx fl-aġenda tkun valida biss jekk in-numru li jivvota favur tagħha jkun iżjed minn nofs in-numru tal-membri li jiffurmaw il-Bord. (3) Kull ħaġa fl-aġenda li ma tkunx ġiet deċiża f’din il-laqgħa jkollha preċedenza fuq l-items l-oħra kollha fil-laqgħa ta’ wara. 3. Aġġ ornament ta’ laqgħat. (1) Il-Bord jista’ jaġġorna laqgħa għal kull ġurnata jew ħin (kif jidhirlu xieraq) iżda l-ewwel xogħol li għandu jitmexxa fil-laqgħa aġġornata għandu jkun dak li jkun jidher fl-aġenda u li ma jkunx inħeles fil-laqgħa oriġinarja. (2) Emenda għall-mozzjoni ta’ aġġornament tista’ titressaq biex tinbidel il-ġurnata jew il-ħin tal-laqgħa aġġornata. (3) Meta l-laqgħa tal-Bord tkun aġġornata għal iżjed minn erbgħa u għoxrin siegħa ’l quddiem, avviż tal-laqgħa aġġornata għandu jintbgħat lil kull membru, u jispeċifika x-xogħol li għandu jsir. 4. Laqgħat speċjali. Lagħqat speċjali għandhom isiru- (a) meta ċ-Chairman jidhirlu li hemm ħwejjeġ urġenti li għandhom jiġu trattati qabel il-laqgħa ordinarja ta’ kull xahar; u (b) kull meta xi seba’ membri jitolbu bil-miktub biex tissejjaħ laqgħa speċjali kemm-il darbajniż/lu l-iskop li għalih il-laqgħa hija meħtie[a. Il-laqgħa li tintalab għandha ssir egħlu qsitt ijiem minn meta tiġi riċevuta t-talba. 5. Quorum. Jekk ma jkunx hemm quorumħmistax-il minuta wara l-ħin iffissat għal-laqgħa, il-ħwejjeġ kollha fuq l-aġenda għandhom jibqgħu għal-laqgħa ta’ wara u għandhom jieħdu preċedenza f’dik il-laqgħa kemm-il darba l-Bord ma jeddiċidixxort’oħra. 6. Votazzjoni. Meta dak li jkun diskuss jirrigwarda xi individwi- (a) ebda membru ma għandu jieħu sehem fid-diskussjoni jew jivvota fuq xi kwistjoni li fiha huwa jkun personalment interessat jew fuq xi kwistjoni li fiha l-persuna interessata tkun qarib tiegħu mid-demm sar-raba’ grad (jiġifieri, li tkun primkuġin tiegħu jew aktar qarib tiegħu mid-demm) jew qarib miż-/wieġ sat-tieni grad (jiġifieri, li tkun in-neputi jew neputija tiegħu jew aktar qarib tiegħu miż-/wieġ), jew li jkun tutur, kuratur jew fil-fatt jieħu ħsiebha; (b) iċ-Chairman, jekk ikun jaf b’dik l-oġġezzjoni, għandu, u kull membru ieħor li jkun jafbiha jista’, jqanqal l-oġġezzjoni kemm jsta’ jkun malajr; (ċ) il-votazzjoni għandha tkun b’votsigriet jekk xi membru hekk jitlob. 7. Proċeduri tal-Bord. (1) Il-proċeduri kollha tal-Bord għandhom jitniż/lu fiktieb miżmum għalhekk. (2) Il-minuti ta’ laqgħa għandhom jinqraw lill-Bord fil-laqgħa ta’ wara u għandhom jiġu ffirmati miċ-Chairmankifkonfermati jew emendati. (3) Il-minuti jkunu aċċessibbli għall-membri f’kull żmien waqt il-ħinijiet ta’ l-uffiċċju. 8. Diviżjoni. Meta jintalab votebda membru ma jista’ jitlaq mil-laqgħa iżda ebda membru ma għandu jiġi mġiegħel li jivvota. 9. Kumitati. Il-Bord jista’ jaħtar kumitati speċjali u kumitati permanenti biex jissottomettu rakkomandazzionijiet lill-Bord dwar il-ħwejjeġ mibgħuta lilhom mill-Bord. Dawk il-kumitati għandhom jissottomettu r-rakkomandazzjonijiet tagħhom bil-miktub liċ-Chairman tal-Bordu jagħtu r-raġuniiiet tar-rakkomandazzjonijiet tagħhom għal kunsiderazzjoni tal-Bord. 10. Ġenerali. (1) L-opinjonijiet mogħtija minn membri individwali għandhom jibqgħu konfidenzjali. (2) Id-deċiżjonijiet meħuda mill-Bord huma konfidenzjali f’dawk il-każijiet meta l-Bordhekk jiddeċidi.